Կրթական տեխնոլոգիաների ազգային կենտրոնի կողմից իրագործվող ծրագրերի ֆինանսավորման հայտ

**Կրթության կառավարման միասնական տեղեկատվական համակարգի ներդրում և սպասարկում**

Կրթական տեխնոլոգիաների ազգային կենտրոնը ստեղծել է «Կրթության կառավարման տեղեկատվական համակարգը»։ Այն բաղկացած է «Նախադպրոցական կրթության», «Դպրոցների», «Մասնագիտական կրթության» կառավարման տեղեկատվական համակարգերից, որոնցից յուրաքանչյուրն ունի իր ենթահամակարգերը։ Այս պահին ամբողջությամբ ներդրված է և սպասարկվում է միայն «Դպրոցների կառավարման տեղեկատվական համակարգը»։ 2018 թվականի նոյեմբերի 15-ի ՀՀ Կառավարության N 1307 որոշմամբ հաստատվել է «Բաց կառավարման գործընկերություն» նախաձեռնության շրջանակներում Հայաստանի Հանրապետության գործողությունների չորրորդ ծրագիրը, որի 8-րդ կետում, որպես պարտավորություն նշված է «Կրթության կառավարման տեղեկատվական միասնական համակարգի» ներդրում, իսկ իրականացնող մարմինը՝ ՀՀ ԿԳՆ «Կրթական տեխնոլոգիաների ազգային կենտրոն» ՊՈԱԿ-ը։ 2019 թվականից շահագործվելու է նաև «Դպրոց ընդունվելու հայտագրման էլեկտրոնային համակարգը»։ Այս տարի այն կգործի միայն Երևան քաղաքի դպրոցների համար, հաջորդ տարվանից՝ ՀՀ բոլոր դպրոցների համար։ Վերոհիշյալ համակարգերի լիարժեք սպասարկումն իրականացնելու համար ԿՏԱԿ-ի ներկայիս մարդկային ռեսուրսը չի բավականացնում, քանի որ միայն «Դպրոցների կառավարման տեղեկատվական համակարգը» (1413 շահառու) սպասարկելու համար ԿՏԱԿ-ի 3 աշխատակիցներից բաղկացած խումբն աշխատում է գերծանրաբեռնված վիճակով։

«Կրթության կառավարման միասնական տեղեկատվական համակարգը» ենթադրում է նաև «Էլեկտրոնային օրագիր» ենթահամակարգի ներդրում և շահագործում, ինչպես նաև ՀՀ մյուս գերատեսչությունների տեղեկատվական համակարգերի հետ փոխկապակցված աշխատանք, շահառուների կանխատեսվաղ թիվը մոտ 400000, որոնցից ակտիվ օգտագործողներ մոտ 80000, այստեղ ևս նոր մասնագետների ներգրավման խնդիր է առաջանում։

**Հեռավար ուսուցման կենտրոն**

2017 թվականից սկսած YES-Armenia ծրագրի շրջանակներում իրականացվել է հեռավար ուսուցման կազմակերպման տարբեր մոդելների փորձարկման ծրագիրը, որի ամփոփման ժամանակ առաջարկվել է ԿՏԱԿ-ում ստեղծել «Հեռավար ուսուցման կենտրոն», որը կիրականացնի հեռավար ուսուցման դասընթացներ ոչ միայն ուսուցիչների, այլև աշակերտների համար՝ որպես հիմնական կրթական ծրագիր։ Այսինքն, ապահովելու է որակյալ կրթություն բոլոր այն դպրոցների աշակերտների համար, որտեղ ինչ-ինչ պատճառներով չկան համապատասխան առարկայականն մասնագետներ։ ԿՏԱԿ-ի նոր գրասենյակում, Համաշխարհային բանկի երրորդ վարկային ծրագրի շրջանակներում, արդեն իսկ իրականացվում է «Հեռավար ուսուցման կենտրոնի» տեխնիկական զինումը։ Կենտրոնի աշխատանքները պատշաճ կազմակերպելու նպատակով անհրաժեշտ կլինի նոր մասնագետների ներգրավում, որոնք կզբաղվեն էլեկտրոնային նյութերի պատրաստմամբ և հեռավար դասընթացների կազմակերպմամբ:

Հեռավար ուսուցման կենտրոնի առավելություններն են.

* Լավագույն մասնագետների խումբ՝ ընտրված համապատասխան որոշակի սահմանված չափանիշների` մասնագիտական գիտելիքների և փորձի հիման վրա կամ մրցույթի միջոցով,
* Մասնագետների համակարգչային հմտությունների, օնլայն ուսուցման առանձնահատկությունների, էլ. ռեսուրսների պատրաստման հմտությունների արագ և արդյունաավետ վերապատրաստում,
* Պատրաստված էլ. ռեսուրսների հավաքագրում մեկ տեղում և մատչելիության ապահովում,
* Էլ. ռեսուրսների որակի և բովանդակության վերահսկողություն
* Աշխատանքների արդյունավետ համակարգում և մշտադիտարկում,
* Տեխնիկական պայմանների ապահովում և մասնագիտական աջակցություն,
* Աշակերտների առաջընթացի վերահսկողություն,
* Ռիսկերի մեղմացում,
* Օգտագործողների հարմարավետություն:

Հեռավար ուսուցման, ինչպես նաև տեղեկատվական համակարգերից ստացվող տվյալները հասարակության լայն զանգվածներին ավելի արդյունավետ ձևով ներկայացնելու և գործող կայքերի սպասարկումը լիարժեք իրականացնելու համար անհրաժեշտ է ֆոտո և տեսանկարահանումների, ինչպես նաև ինֆոգրաֆիկաների ապահովում, ինչը հնարավորություն կտա համապատասխան կայքերում և ռեսուրսներում ունենալ որակյալ լուսանկարներ, տեսանյութեր, ինֆոգրաֆիկաներ և այլն։ Այս աշխատանքներն իրականացնելու համար ևս անհրաժեշտ է նոր մասնագետների ներգրավում, ովքեր կաշխատեն լրիվ ծանրաբեռնվածությամբ։

Վերը նշված, ինչպես նաև արդեն իսկ հաստատվածծրագրերըիրականացվելու են ԿՏԱԿ նոր ընդլայնված գրասենյակում։ Նախատեսվում է, որ 2019 թվականի հունիս ամսից ԿՏԱԿ-ը տեղափոխվելու է նոր գրասենյակ։ Նոր գրասենյակի տարածքը գրեթե 5 անգամ մեծ է ԿՏԱԿ-ի ներկայիս տարածքից, ինչը ենթադրում է հավելյալ պահպանման ծախսեր։ Օրինակ լրացուցիչ հավաքարարի, պահակային ծառայության (ներկայումս ԿՏԱԿ-ը չունի պահակներ), էլեկտրաէներգիայի, ջեռուցման և այլն։

Պահակային շուրջօրյա ծառայությունը նախատեսվում է պատվիրել մասնագիտացված կազմակերպության: Մեր հարցումները ցույց են տալիս, որ նման ծառայությունը կազմակերպվում է ամսեկան մոտ 500000 դրամով:

Ջեռուցման ծախսը (գազ և էլեկտրաէներգիա) նախնական մոտավոր հաշվարկով կկազմի ամսեկան 1մլն դրամ՝ ինչը ևս ներառվել է այլ ծախսեր հոդվածում:

Ստորև աղյուսակում ներկայացնում ենք վերը նշված ծրագրերի համար անհրաժեշտծախսերի նախահաշիվը։

|  |  |  |  |  |  |
| --- | --- | --- | --- | --- | --- |
| Հ | Անվանում | Քանակ | Գին | Գումար | Գումտարեկան |
| 1 | Ֆոտոնկարահանող | 1 | 250000 | 250000 | 3000000 |
| 2 | Տեսանկարահանող | 1 | 200000 | 200000 | 2400000 |
| 3 | Տեխ․ և ծրագր․ սպասարկող | 2 | 190000 | 380000 | 4560000 |
| 4 | Ծրագրավորող | 2 | 300000 | 600000 | 7200000 |
| 5 | Սպասարկող | 3 | 230000 | 690000 | 8280000 |
| 6 | Մասնագետ | 3 | 230000 | 690000 | 8280000 |
| 7 | Հավաքարար | 1 | 80000 | 80000 | 960000 |
| 8 | Պահակային ծառայություն | 1 | 500000 | 500000 | 6000000 |
| 9 | Այլ ծախսեր |  | 350000 | 350000 | 4200000 |
|  | Ընդամենը | 44880000 |
|  |  ԱԱՀ 20% | 8976000 |
|  | **ԸՆԴԱՄԵՆԸ** | 53856000 |